Аматары такіх краязнаўчых тураў ведаюць, што гэта даволі спецыфічны жанр. Аўтобус з ранняга ранку да позняга вечара заяжджае ў самыя аддаленыя куткі, на якія дагэтуль не ступала нага турыста, дзе няма інфраструктуры, ды й турыстычных абектаў у агульнапрынятым значэньні, лічы, няма... Задача экскурсавода ў такіх турах - дамаляваць словамі тое, што парушыў чалавек. А парушыў чалавек, трэба сказаць, вельмі многа. Штопраўда, і дабудаваў таксама - яркі прыклад гэтаму - шыкоўны неагатычны касцёл у памежных Гервятах. Прыгажосць самога касцёла а таксама саду навокал яго ўжо даўно складае годную канкурэнцыю мосарскаму дзіву.